(Noverint præsentes et futuri) Quod Pontius prior et omnis Gigniaci conventus concessimus Stephano comiti Burgundiæ et successoribus ejus locum qui dicitur Creysiacus ita quod medietas omnium proventuum..... instituentur erit ecclesiæ Gigniaci, percipiet etiam eadem ecclesia sine participatione comitis vel hæredum ipsius decimas ejusdem loci et cœtera jura ecclesiastica, leges per manum nostram deduci debent et colligi et per manum præpositi comitis ante dicti bona et sincera fidei societate. Non Jiccbit comiti vel successoribus ejus ibidem aliquem recipere vel hospitari absque laude et assensu ecclesiæ memoratæ. Preter hanc donationem et societatem juraverunt prædictus comes et Joannes comes Cabilonensis quod ipsi protegent et defendent res nostras et ecclesiam nostram. Juraverunt etiam prædicti comites prædictum castellum de Creysiaco nobis et nos eis: Tenentur etiam iidem comites sub eodem juramento se fideliter et firmiter observare. Non licebit eis donationes hujus modi a propria manu sua alienare. Ullo modo non possunt homines nostros contra voluntatem nostra in aliquo guarantire vel manu tenere. Ut et istud ratum et firmum permaneat in perpetuum præsentibus litteris apposuerunt sigilla sua jam dicti comites et nos nostrum in testimonium veritatis. Actum anno gratiæ M.° CC.° XX.° sexto. (Charta a clar. amico D. Monnier communicata).